
BIROUL  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege privind aprobarea Ordonanţei de urgenţã a Guvernului nr.63/2020 pentru organizarea şi desfăşurarea unor campanii de informare publică în contextul situaţiei epidemiologice determinate de răspândirea COVID-19, trimis cu adresa nr. PLx.328/2020, Camera Deputaților fiind Cameră decizională. 
În raport cu obiectul și conținutul său, proiectul de Lege face parte din categoria legilor ordinare.
PREŞEDINTE,

Sorin LAZĂR

RAPORT

asupra proiectului de Lege privind aprobarea Ordonanţei de urgenţă a Guvernului nr.63/2020 pentru organizarea şi desfăşurarea unor campanii de informare publică în contextul situaţiei epidemiologice determinate de răspândirea COVID-19

În conformitate cu prevederile art. 94 și 115 din Regulamentul Camerei Deputaților, republicat, Comisia pentru buget, finanțe și bănci a fost sesizată, spre dezbatere în fond, în procedură de urgență, cu proiectul de Lege privind aprobarea Ordonanţei de urgenţã a Guvernului nr.63/2020 pentru organizarea şi desfăşurarea unor campanii de informare publică în contextul situaţiei epidemiologice determinate de răspândirea COVID-19.

Conform prevederilor art.75 din Constituția României, republicată și ale art.91 din Regulamentul Camerei Deputaților, republicat, Camera Deputaților este Cameră decizională.


Senatul, în calitate de primă Cameră sesizată, a adoptat proiectul de Lege în ședința online din 27 mai 2020.

La dezbaterea proiectului de Lege s-au avut în vedere avizele favorabile ale Consiliului Legislativ, Comisiei pentru drepturile omului, culte şi problemele minorităţilor naţionale, Comisiei pentru administraţie publică şi amenajarea teritoriului, precum şi Comisiei pentru tehnologia informaţiei şi comunicaţiilor.


Proiectul de lege are ca obiect de reglementare crearea cadrului legal privind difuzarea contra cost de către Guvern, prin intermediul serviciilor de programe de televiziune şi radiodifuziune, al ziarelor tipărite, revistelor, publicaţiilor periodice, al furnizorilor de servicii media on-line şi furnizorilor de publicitate, campanii de informare publică privind măsurile de prevenire şi limitare a răspândirii coronavirusului SARS-CoV-2, precum şi campanii de informare publică privind modul de reluare a activităţilor economice şi sociale.

În conformitate cu prevederile art. 61 din Regulamentul Camerei Deputaților, republicat, membrii Comisiei au examinat proiectul de lege menționat mai sus, în ședința online din data de 08 iulie 2020.

La lucrările Comisiei online și-au înregistrat prezența un număr de 27 deputați, din totalul de 27 de membri.

În urma examinării proiectului de Lege şi a opiniilor exprimate, deputații, au hotărât cu majoritate de voturi, să propună plenului Camerei Deputaţilor un raport de adoptare a proiectului de Lege privind aprobarea Ordonanţei de urgenţă a Guvernului nr.63/2020 pentru organizarea şi desfăşurarea unor campanii de informare publică în contextul situaţiei epidemiologice determinate de răspândirea COVID-19, cu amendamentele admise prezentate în Anexa nr.1. 

Amendamentele respinse se regăsesc în Anexa nr.2 

În raport cu obiectul și conținutul său, proiectul de Lege face parte din categoria legilor ordinare.
	PREŞEDINTE,

Sorin LAZĂR
	SECRETAR,

Marilen – Gabriel PIRTEA


Șef serviciu,

Giorgiana Ene

Consilier parlamentar,
 Iulia Cazan

Anexă nr.1
AMENDAMENTE ADMISE
În urma examinării, Comisia propune adoptarea proiectului de Lege cu următoarele amendamente:
	Nr. crt.
	Text O.U.G. nr.63/2020
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1. 
	
	Titlul legii:

LEGE

privind aprobarea Ordonanţei de urgenţă a Guvernului nr.63/2020 pentru organizarea și desfășurarea unor campanii de informare publică în contextul situației epidemiologice determinate de răspândirea COVID-19  
	Nemodificat
	

	2. 
	
	Articol unic.-  Se  aprobă  Ordonanţa  de  urgenţă  a   Guvernului nr.63 din 7 mai 2020 pentru organizarea și desfășurarea unor campanii de informare publică în contextul situației epidemiologice determinate de răspândirea COVID-19, publicată în Monitorul Oficial al României, Partea I, nr.373 din 8 mai 2020.
	Articol unic.-  Se  aprobă  Ordonanţa  de  urgenţă  a   Guvernului nr.63 din 7 mai 2020 pentru organizarea și desfășurarea unor campanii de informare publică în contextul situației epidemiologice determinate de răspândirea COVID-19, publicată în Monitorul Oficial al României, Partea I, nr.373 din 8 mai 2020, cu modificările și completările ulterioare, cu următoarele modificări și completări:
	

	3. 
	Titlul ordonanței de urgență:
ORDONANŢĂ DE URGENŢĂ

pentru organizarea și desfășurarea unor campanii de informare publică în contextul situației epidemiologice determinate de răspândirea COVID-19  
	
	
	

	4. 
	Art.1.- (1) Pe o perioadă de 4 luni, începând cu data de 15 mai 2020, Guvernul difuzează contra cost, prin intermediul serviciilor de programe de televiziune şi radiodifuziune, al ziarelor tipărite, revistelor, publicaţiilor periodice, al furnizorilor de servicii media online şi furnizorilor de publicitate prin mijloace de publicitate amplasate în localităţi, înregistrate în România, campanii de informare publică privind măsurile de prevenire şi limitare a răspândirii coronavirusului SARS-CoV-2, precum şi campanii de informare publică privind modul de reluare a activităţilor economice şi sociale după încetarea stării de urgenţă.
	Nemodificat
	Nemodificat
	

	5. 
	(2) Campaniile de informare publică prevăzute la alin. (1) vor fi realizate de Guvernul României şi gestionate de către Secretariatul General al Guvernului şi Autoritatea pentru Digitalizarea României.
	
	1. La articolul 1, alineatul (2), se modifică şi va avea următorul cuprins:

(2) Campaniile de informare publică prevăzute la alin. (1) vor fi realizate de Guvernul României și gestionate de către Secretariatul General al Guvernului și Autoritatea pentru Digitalizarea României. Guvernul României va realiza și va transmite spre difuzare cel puțin trei campanii de informare publică lunar până la 31 decembrie 2020. 

Autor: Grup parlamentar PSD
	

	6. 
	
	
	2. La articolul 1, după alineatul (2) se introduce un nou alineat, alin. (21), cu următorul cuprins:

(21) În cazul campaniilor de informare publică prevăzute la alin. (1) care se realizează prin intermediul serviciilor de programe de televiziune și radiodifuziune, al ziarelor tipărite, revistelor, publicațiilor periodice, al furnizorilor de servicii media online care difuzează, respectiv publică materialele de informare într-o altă limbă decât limba română, acestea vor fi realizate în limba respectivă de către Guvernul României. 
Autori: Erdei-Dolóczki István, deputat UDMR; Márton Árpád, deputat UDMR; Benedek Zacharie, deputat UDMR
	Pentru ca publicul căruia i se adresează emisiunile sau publicațiile în alte limbi decât cea română să poată fi informat asupra măsurilor luate de Guvernul României.

	7. 
	(3) Campaniile de informare publică prevăzute la alin. (1) nu se includ în calculul duratei legale alocate publicităţii comerciale, potrivit dispoziţiilor Legii audiovizualului nr. 504/2002, cu modificările şi completările ulterioare.
	Nemodificat
	Nemodificat
	

	8. 
	(4) Bugetul total alocat campaniilor de informare publică prevăzute la alin. (1) este de maximum 200.000 mii lei, inclusiv TVA, pe toată durata acestora. Sumele se asigură prin bugetul Secretariatului General al Guvernului.
	Nemodificat
	3. La articolul 1, alineatul (4), se modifică şi va avea următorul cuprins:

(4) Bugetul total alocat campaniilor de informare publică prevăzute la alin. (1) este de maximum 200.000 mii lei, exclusiv T.V.A., pe toată durata acestora. Toate valorile din prezenta ordonanță de urgență sunt fără T.V.A. Sumele se asigură prin bugetul Secretariatului General al Guvernului.
Autor: Grup parlamentar PSD
	

	9. 
	(5) Perioada de derulare a campaniilor prevăzute la alin. (1) poate fi prelungită în funcţie de necesităţile de informare publică în contextul situaţiei epidemiologice determinate de răspândirea COVID-19 în limita bugetului total alocat conform alin. (4).
	Nemodificat
	4. La articolul 1, alineatul (5), se modifică şi va avea următorul cuprins:

(5) Perioada de derulare a campaniilor prevăzute la alin. (1) poate fi prelungită și bugetul total alocat conform alin. (4) poate fi mărit în funcție de necesitățile de informare publică în contextul situației epidemiologice determinate de răspândirea COVID-19 și de necesitățile de promovare a produselor și serviciilor românești pentru reluarea activității economice.

Autor: Grup parlamentar PSD
	

	10. 
	(6) Prin derogare de la prevederile art. 30 alin. (2) din Legea nr. 500/2002 privind finanţele publice, cu modificările şi completările ulterioare, sumele prevăzute la alin. (4) se asigură din Fondul de rezervă bugetară la dispoziţia Guvernului pentru anul 2020, prin suplimentarea bugetului Secretariatului General al Guvernului la titlul 20 "Bunuri şi servicii", capitolul 51.01 "Autorităţi publice şi acţiuni externe".
	Nemodificat
	Nemodificat
	


a) sunt profesionişti în sensul art. 3 alin. (2) din Legea nr. 287/2009 privind Codul civil, republicată, sau asociaţii şi fundaţii în sensul Ordonanţei Guvernului nr. 26/2000 cu privire la asociaţii şi fundaţii, cu modificările şi completările ulterioare;

	b) deţin licenţe audiovizuale valabile pe care le utilizează efectiv şi nu se află sub o interdicţie impusă de autorităţile competente ale statului român sau funcţionează ca reprezentant media, în baza unui contract de reprezentare cu societăţi deţinătoare de licenţă, încheiat anterior declarării stării de urgenţă pe teritoriul României instituite prin Decretul nr. 195/2020 privind instituirea stării de urgenţă pe teritoriul României, publicat în Monitorul Oficial al României, Partea I, nr. 212 din 16 martie 2020, prelungită prin Decretul nr. 240/2020 privind prelungirea stării de urgenţă pe teritoriul României, publicat în Monitorul Oficial al României, Partea I, nr. 311 din 14 aprilie 2020;

c) au obţinut în ultimul an venituri din activităţi corespunzătoare unuia din următoarele coduri CAEN:

CAEN 5813 - Activităţi de editare a ziarelor;

CAEN 5814 - Activităţi de editare a revistelor şi periodicelor;

CAEN 5819 - Alte activităţi de editare;

CAEN 6010 - Activităţi de difuzare a programelor de radio;

CAEN 6020 - Activităţi de difuzare a programelor de televiziune;

CAEN 6311 - Prelucrarea datelor, administrarea paginilor web şi a activităţilor conexe;

CAEN 6312 - Activităţi ale portalurilor web;

CAEN 6391 - Activităţi ale agenţiilor de ştiri;

CAEN 7311 - Activităţi ale agenţiilor de publicitate;

CAEN 7312 - Servicii de reprezentare media;

CAEN 9412 - Activităţi ale organizaţiilor profesionale;

CAEN 9499 - Activităţi ale altor organizaţii n.c.a.;

d) nu înregistrează obligaţii fiscale restante către bugetul general consolidat al statului sau respectă condiţiile de eşalonare la plată, conform Legii nr. 207/2015 privind Codul de procedură fiscală, cu modificările şi completările ulterioare;

e) în cazul societăţilor aflate în insolvenţă, respectă planul de reorganizare admis de instanţă;

f) să aibă un număr de cel puţin 2 angajaţi pe perioadă nedeterminată, cu timp integral sau parţial de lucru, sau contracte de drepturi de autor încheiate cu cel puţin 2 redactori colaboratori, pe perioada ultimelor 6 luni anterioare decretării stării de urgenţă;
	Nemodificat
	Nemodificat
	
	

	11. 
	
	
	5. La articolul 2, alineatul (1), după litera f), se introduce o nouă literă, lit. f1), cu următorul cuprins:
f1) angajatorul să nu rezilieze din voință proprie niciun contract de munca și să nu rezilieze unilateral niciun contract de drepturi de autor în vigoare la data semnării contractelor în condițiile respectării prevederilor Legii nr.53/2003, Codul Muncii, republicată, cu modificările și completările ulterioare și respectării obligațiilor din contractele de drepturi de autor, pe perioada pentru care se semnează contractele de prestări servicii.

Autor: Grup parlamentar PSD
	

	12. 
	g) pentru portalurile web, să aibă o existenţă neîntreruptă cel puţin 6 luni înainte de instituirea stării de urgenţă pe teritoriul României, iar pentru serviciile de programe de televiziune şi radiodifuziune, decizia de autorizare să fi fost acordată cu cel puţin 6 luni înainte de instituirea stării de urgenţă pe teritoriul României;

h) pentru companiile ce înscriu publicaţii tipărite sau portaluri web în campaniile de informare, acestea îşi continuă funcţionarea pe perioada de desfăşurare a campaniei cu cel puţin o publicaţie tipărită sau online;

i) pentru portalurile web, fac dovada deţinerii dreptului de a utiliza domeniul de internet;

j) pentru serviciile de programe de televiziune şi radiodifuziune, informative şi/sau generaliste şi sportive, acestea să realizeze şi să difuzeze producţii proprii de ştiri şi/sau emisiuni informative, iar pentru serviciile de programe de radiodifuziune, acestea să se realizeze şi să difuzeze producţii proprii de ştiri şi/sau emisiuni informative.

(2) Sunt excluşi de la plata mesajelor difuzate în cadrul campaniei furnizorii mass-media deţinuţi şi finanţaţi de autorităţi publice române sau străine sau de instituţii religioase.
	Nemodificat
	Nemodificat
	

	13. 
	Art. 3.- Bugetul prevăzut la art. 1 alin. (4) se distribuie după cum urmează:
a) 55% pentru serviciile de programe de televiziune, care se distribuie astfel: 8% pentru serviciile de programe de televiziune cu licenţe audiovizuale locale şi regionale şi 47% pentru serviciile deţinătoare de licenţă naţională. Sunt considerate televiziuni locale şi regionale acele companii care deţin licenţe locale sau regionale ce nu sunt identificabile prin nume ca aparţinând unui serviciu de programe cu audienţă măsurată;

b) 23% pentru furnizori media online, care se distribuie astfel: cel puţin 5% pentru furnizorii media online cu conţinut local şi 18% pentru furnizorii media online cu conţinut naţional;

c) 12% pentru serviciile de programe de radiodifuziune, care se distribuie astfel: 8% pentru radiodifuzorii radio cu audienţă măsurată la nivel naţional, conform Studiului de audienţă radio (SAR) furnizat de Asociaţia pentru Radio Audienţă (ARA) şi 4% pentru radiodifuzorii radio locali sau regionali care nu sunt incluşi în studiul naţional de audienţă menţionat anterior. Sunt considerate radiodifuzori locali sau regionali acele radiouri care nu sunt identificabile prin nume ca aparţinând unui serviciu de programe cu audienţă măsurată şi raportată prin intermediul studiului menţionat anterior;

d) 5% pentru ziare tipărite, reviste şi publicaţii periodice, cu apariţie săptămânală, bilunară sau lunară, cu până la 8 apariţii pe an;

e) 4% pentru publicitatea prin amplasarea de mijloace de publicitate în localităţi, efectuată în condiţiile Legii nr. 185/2013 privind amplasarea şi autorizarea mijloacelor de publicitate, republicată;
	Nemodificat
	6. La articolul 3, litera a), se modifică şi va avea următorul cuprins:

a) 53% pentru serviciile de programe de televiziune, care se distribuie astfel: 8% pentru serviciile de programe de televiziune cu licenţe audiovizuale locale şi regionale şi 45% pentru serviciile deţinătoare de licenţă naţională. Sunt considerate televiziuni locale şi regionale acele companii care deţin licenţe locale sau regionale ce nu sunt identificabile prin nume ca aparţinând unui serviciu de programe cu audienţă măsurată;
Autor: Comisia pentru buget, finanţe şi bănci


	

	14. 
	f) 1% pentru creaţia şi producţia materialelor care vor fi difuzate în cadrul campaniilor de informare publică.
	Nemodificat
	7. La articolul 3, litera f) se modifică şi va avea următorul cuprins:  

f) 3% pentru creația și producția materialelor care vor fi difuzate în cadrul campaniilor de informare publică și pentru traducerea și adaptarea acestora în limbile minorităților naționale pentru materialele care urmează să fie difuzate în cadrul campaniilor naţionale. 
Autor: Grup parlamentar PSD
	

	15. 
	Art. 4.- (1) Plata serviciilor de publicitate către furnizorii prevăzuţi la art. 1 alin. (1), participanţi în campanie, se va face după cum urmează:
	Nemodificat
	Nemodificat
	

	16. 
	a) pentru radiodifuzorii TV cu audienţă măsurată la nivelul anului 2019: 450 lei/punct de audienţă naţională medie orară pentru un spot video de 30 de secunde, maximum două spoturi pe oră, în intervalul 06,00-24,00;


	Nemodificat
	8. La articolul 4, alineatul (1), litera a) se modifică şi va avea următorul cuprins:
a)  pentru radiodifuzorii TV cu audiență măsurată la nivelul anului 2019: 570 lei/punct de audiență națională medie orară pentru un spot video de 30 de secunde, maximum două spoturi pe oră sau un spot video de 60 de secunde, maximum un spot video pe oră, în intervalul 06,00-24,00; 
Pentru fiecare jurnalist angajat nou sau reangajat, înregistrat în Revisal, se acordă un bonus suplimentar de 1% din valoarea punctului de audiență, care va fi adăugat la aceasta, pentru perioada următoare angajării sau reangajării cu condiția păstrării acestor contracte de muncă până la 31 decembrie 2020. Această prevedere se aplică și în cazul angajării sau reangajării jurnaliștilor concediați din cauza crizei de COVID19 sau a celor repatriați. 
Prețul maxim cu Bonus inclus nu poate depăși 627 lei/punct de audiență.
Autor: Grup parlamentar PSD
	

	17. 
	
	
	9. La articolul 4, alineatul (1), după litera a) se introduce o nouă literă, lit. a1), cu următorul cuprins:

a1) pentru radiodifuzorii TV, canale tematice, cu licență națională și care îndeplinesc cumulativ condițiile prevăzute la art. 1 și 2 din prezenta ordonanță de urgență, care nu au audiență măsurată, plata serviciilor de publicitate se va face la nivelul de 100 lei pentru un spot video de 30 de secunde, maximum 2 spoturi pe oră, sau 200 lei pentru un spot video de 60 de secunde, maximum 1 spot pe oră, în intervalul 06:00-24:00;

Autor: Grup parlamentar PSD
	

	18. 
	b) pentru radiodifuzorii radio cu audienţă măsurată la nivel naţional, conform Studiului de audienţă radio (SAR) furnizat de Asociaţia pentru Radio Audienţă (ARA): în limita bugetelor alocate potrivit art. 3 lit. c), conform cotelor de piaţă măsurate la nivelul anului 2019, cel mult 20 de difuzări pe zi ale spoturilor din campanie la preţul de listă al radiodifuzorului pentru un spot de 30 de secunde, cu o reducere de cel puţin 50%;

c) pentru radiodifuzorii TV şi radio fără audienţă măsurată la nivel naţional, conform Studiului de audienţă radio (SAR) furnizat de Asociaţia pentru Radio Audienţă (ARA): 50 lei/spot video sau audio în limita bugetelor alocate potrivit art. 3 lit. c);

	Nemodificat
	Nemodificat
	

	19. 
	d) pentru furnizorii media online: 5 lei/1.000 afişări, dar nu mai mult de 5 afişări/vizitator unic şi nu mai mult de 150.000 lei/lună pentru un site, pentru bannere 970 x 250 pixeli, 300 x 250 pixeli şi 300 x 600 pixeli, amplasate în primele două ecrane ale portalurilor web varianta desktop şi maximum trei ecrane în varianta mobil, fără a depăşi două poziţii publicitare pe fiecare pagină afişată.
	
	10. La articolul 4, alineatul (1), litera d) se modifică şi va avea următorul cuprins:
d) pentru furnizorii media online: 5 lei/1.000 afișări, dar nu mai mult de 8 afișări/vizitator unic pentru aceeași campanie de informare pe o perioadă de 30 de zile și nu mai mult de 200.000 lei/lună pentru un site, pentru bannere 970 x 250 pixeli, 300 x 250 pixeli și 300 x 600 pixeli, amplasate în primele trei ecrane ale portalurilor web varianta desktop și maximum trei ecrane în varianta mobil, fără a depăși două poziții publicitare pe fiecare pagină afișată. O campanie de informare va fi identificată prin unicitatea mesajului comunicat. 

Pentru furnizorii media online se acorda un bonus de 1 leu/1.000 de afișări pentru fiecare 10 angajați ce depășește numărul menționat la Art. 2 f),  înregistrați în Revisal la data semnării contractului de prestări servicii. 
Pentru fiecare jurnalist angajat nou sau reangajat, înregistrat în Revisal, se acordă un bonus de 1 leu/1.000 de afișări pentru perioada următoare angajării sau reangajării, cu condiția păstrării acestor contracte de muncă până la 31 decembrie 2020. Această prevedere se aplică și în cazul angajării sau reangajării jurnaliștilor concediați din cauza crizei de COVID19 sau a celor repatriați. Bonusul se adună la valoarea de 5 lei/1.000 de afișări.
Prețul maxim cu Bonus inclus nu poate depăși 15 lei/1.000 de afișări.
Autor: Grup parlamentar PSD
	

	20. 
	(2) Pentru presa tipărită, pe toată perioada de desfăşurare a campaniei, fiecare publicaţie inclusă în campanie va publica, în fiecare ediţie a publicaţiei, cel puţin o machetă de o jumătate de pagină, ce va conţine o creaţie oficială din cadrul campaniei, la următoarele costuri:

a) 50.000 lei/lună, pentru fiecare cotidian cu difuzare naţională, regională sau locală, cu un tiraj mediu brut per ediţie mai mare de 20.000 de exemplare şi o apariţie regulată şi neîntreruptă pentru o perioadă de cel puţin 3 luni în anul 2019;

b) 30.000 lei/lună, pentru fiecare cotidian cu difuzare naţională, regională sau locală, cu un tiraj mediu brut per ediţie cuprins între 2.000 şi 19.999 de exemplare şi o apariţie regulată şi neîntreruptă pentru o perioadă de cel puţin 3 luni din anul 2019;

c) 15.000 lei/lună, pentru fiecare cotidian cu un tiraj mediu brut per ediţie cuprins între 500 şi 1.999 de exemplare, cu minimum 3 apariţii săptămânal, cu difuzare naţională, locală sau regională, cu o apariţie regulată şi neîntreruptă pentru o perioadă de cel puţin 3 luni din anul 2019;

d) 3.000 lei pentru fiecare ediţie a publicaţiilor periodice: săptămânale, bilunare sau lunare, cu minimum 8 apariţii pe an, publicaţii cu un tiraj mediu brut per ediţie mai mare de 2.000 de exemplare, cu difuzare naţională, locală sau regională, cu o apariţie regulată şi neîntreruptă pentru o perioadă de cel puţin 3 luni din anul 2019;

e) 2.000 lei pentru fiecare ediţie a publicaţiilor periodice: săptămânale, bilunare sau lunare, cu minimum 8 apariţii pe an, publicaţii cu un tiraj mediu brut per ediţie cuprins între 500 şi 1.999 de exemplare, cu difuzare naţională, locală sau regională, cu o apariţie regulată şi neîntreruptă pentru o perioadă de cel puţin 3 luni din anul 2019;

f) 4.000 lei pentru fiecare ediţie a publicaţiilor trimestriale cu cel puţin o apariţie în perioada campaniei de informare, cu un tiraj mediu brut per ediţie mai mare de 2.000 de exemplare, cu difuzare naţională, locală sau regională, cu o apariţie regulată şi neîntreruptă pentru o perioadă de cel puţin 3 luni din anul 2019;

g) 2.000 lei pentru fiecare ediţie a publicaţiilor trimestriale cu cel puţin o apariţie în perioada campaniei de informare, cu un tiraj mediu brut per ediţie cuprins între 500 şi 1.999 de exemplare, cu difuzare naţională, locală sau regională, cu o apariţie regulată şi neîntreruptă pentru o perioadă de cel puţin 3 luni din anul 2019.

(3) Pentru panourile stradale, începând cu data de 15 mai 2020 şi până la finalizarea campaniei, în limita bugetelor alocate potrivit art. 3 lit. e), pentru fiecare companie ce solicită includerea în campania de informare, în funcţie de cota de piaţă calculată raportat la numărul total al mijloacelor de publicitate în localităţi al fiecărei companii, autorizate în condiţiile Legii nr. 185/2013, republicată, şi fără a depăşi pentru o companie 10% din bugetul total alocat pentru afişaj stradal prevăzut la art. 3 lit. e), pe fiecare panou publicitar inclus în campanie va fi afişată o creaţie oficială din cadrul campaniei, la următoarele costuri, care includ producţia materialelor decorative, decorarea şi iluminarea:

a) pentru municipiul Bucureşti, municipiile şi oraşele cu o populaţie de peste 200.000 de locuitori: 1.190 lei/lună pentru un panou cu suprafaţa mai mică de 12 mp; 2.380 lei/lună pentru un panou cu suprafaţa între 12,01 mp şi 50 mp; 11.900 lei/lună pentru un panou cu suprafaţa mai mare de 50 mp, dar nu mai mult de 10 panouri cu suprafaţa mai mare de 50 mp pentru o companie;

b) în localităţile cu o populaţie mai mică de 200.000 de locuitori: 952 lei/lună pentru un panou cu suprafaţa mai mică de 12 mp; 1.904 lei/lună pentru un panou cu suprafaţa între 12,01 mp şi 50 mp; 8.330 lei/lună pentru un panou cu suprafaţa mai mare de 50 mp, dar nu mai mult de 10 panouri cu suprafaţa mai mare de 50 mp pentru o companie;

c) spot de 10 secunde la frecvenţă de 3 minute în cazul panourilor digitale: 1.666 lei/lună pentru un panou cu suprafaţa mai mică de 12 mp; 2.023 lei/lună pentru un panou cu suprafaţa între 12,01 mp şi 50 mp.

(4) Pentru radiodifuzorii locali sau regionali, plata serviciilor de difuzare a campaniei se va face în baza următorului mecanism:

a) 10% din sumă va fi distribuită în cote egale pentru fiecare licenţă deţinută şi efectiv utilizată;

b) 20% din sumă va fi distribuită în cote egale pentru fiecare studio autorizat deţinut de companiile deţinătoare ale licenţei, conform raportărilor depuse la Consiliul Naţional al Audiovizualului la data de 1 martie 2020;

c) 70% din sumă va fi distribuită către fiecare deţinător de licenţă, proporţional cu numărul de minute de producţie proprie, reprezentând emisiuni de ştiri sau informative, intervenţii ale moderatorilor, emisiuni pe teme economice sau sociale, ponderat cu numărul de locuitori rezidenţi în localităţile pentru care s-a acordat licenţa, cu o ponderare suplimentară aplicată licenţelor acordate în Bucureşti de 0,25, conform raportărilor depuse la Consiliul Naţional al Audiovizualului până la data de 1 martie 2020.

	
	
	

	21. 
	Art. 5.- Mesajele din campanie vor avea un caracter exclusiv informativ, noncomercial, iar plasarea acestora se va face în cadrul unui conţinut adecvat, după cum urmează:

a) radiodifuzare - în cadrul buletinelor de ştiri, al emisiunilor informative, al emisiunilor cu informaţii economice şi financiare şi al emisiunilor de educaţie sanitară/medicină, îngrijire personală, educaţie, familie şi copii, ştiinţă, tehnologie şi sport, precum şi al altor programe ce sunt difuzate în intervalul orar 6,00-24,00;

b) ziare, reviste şi periodice - cotidiene generaliste naţionale sau locale, cotidiene populare, publicaţii economico-financiare, publicaţii de afaceri, publicaţii de sănătate/medicină, ştiinţă, tehnologie, cultură şi sport sau suplimentele unor astfel de publicaţii;

c) portaluri web - cu un conţinut din următoarele categorii: ştiri şi analize, naţionale sau locale, ştiri generale, economic financiar, sănătate şi îngrijire personală, educaţie, familie şi copii, ştiinţă, tehnologie şi sport;

d) în localităţi - amplasarea mijloacelor de publicitate se va realiza în zone cu vizibilitate, evitându-se aglomerarea acestora în aceeaşi zonă.
	Nemodificat
	11. Articolul 5 se modifică și va avea următorul cuprins: 
Art.5. - (1) Nemodificat
	

	
	
	
	(2) Campaniile de informare vor conține fără a se limita la acestea și materiale non-comerciale pentru promovarea următoarelor industrii românești: turism, industria IT, agricultură și zootehnie, industria auto, care vor fi difuzate în limba română și în mediul online în limbi de circulație internațională precum engleză, franceză și germană.
Autor: Grup parlamentar PSD
	

	22. 
	Art. 6.- Societatea Română de Televiziune şi Societatea Română de Radiodifuziune difuzează, în mod gratuit, campaniile de informare publică derulate în baza prezentei ordonanţe de urgenţă.
	Nemodificat
	Nemodificat
	

	23. 
	Art. 7.- (1) În vederea participării la desfăşurarea campaniilor de informare publică, serviciile de programe de televiziune şi radiodifuziune, ziarele tipărite, revistele, publicaţiile periodice, furnizorii de servicii media online şi furnizorii de publicitate prin mijloace de publicitate amplasate în localităţi vor completa o cerere de participare, împreună cu o declaraţie pe propria răspundere privind îndeplinirea condiţiilor de eligibilitate şi autenticitatea datelor furnizate, prin intermediul unei platforme web gestionate de Secretariatul General al Guvernului prin Autoritatea pentru Digitalizarea României.
	Nemodificat
	Nemodificat
	

	24. 
	(2) Cererea va conţine următoarele elemente:

a) datele de identificare ale solicitantului;

b) serviciul/serviciile mass-media furnizat/e care participă la campanie;

c) date privind audienţa/tirajul/traficul online, cu precizarea expresă a organismului independent în domeniu care a efectuat evaluarea;
	
	12. La articolul 7, alineatul (2), litera c) şi alineatele (4) şi (5), se modifică şi vor avea următorul cuprins:

a) Nemodificat;

b) Nemodificat;

c) date privind audiența/tirajul/traficul online, cu precizarea expresă a organismului independent în domeniu care a efectuat evaluarea. Pentru traficul online se consideră organism independent orice instituție terță care furnizează date de trafic independente.

Autor: Grup parlamentar PSD

	

	
	d) date privind mijloace de publicitate în localităţi administrate în condiţiile Legii nr. 185/2013, republicată;

e) contul bancar deschis pe teritoriul României, utilizat pentru participarea în campaniile de informare publică;

f) pentru datele prevăzute la lit. a), c) şi d) se vor ataşa documentele care să ateste aceste date.

(3) În termen de 3 zile lucrătoare de la data intrării în vigoare a prezentei ordonanţe de urgenţă, Secretariatul General al Guvernului publică pe pagina de internet un anunţ cu privire la platforma web prevăzută la alin. (1).


	
	d) Nemodificat

e) Nemodificat

f) Nemodificat

(3) Nemodificat


	

	
	(4) Termenul-limită pentru transmiterea solicitărilor către Secretariatul General al Guvernului este de 5 zile lucrătoare de la data publicării anunţului privind platforma web.
	
	(4) Termenul limită pentru transmiterea solicitărilor către Secretariatul General al Guvernului este de 31.10.2020.
Autor: Grup parlamentar PSD
	

	
	(5) La finalizarea termenului-limită de înregistrare, în baza datelor comunicate de solicitanţi, Secretariatul General al Guvernului publică pe pagina de internet raportul generat prin aplicaţia web gestionată de Autoritatea pentru Digitalizarea României cu cererile validate, sumele alocate fiecărui participant la campanie, condiţiile contractuale de derulare a campaniei.
	
	(5) La sfârșitul fiecărei luni calendaristice, în baza datelor comunicate de solicitanți, Secretariatul General al Guvernului publică pe pagina de internet raportul generat prin aplicația web gestionată de Autoritatea pentru Digitalizarea României cu cererile validate, sumele alocate fiecărui participant la campanie, condițiile contractuale de derulare a campaniei.
Autor: Grup parlamentar PSD
	

	25. 
	(6) Contractul de prestări servicii în cadrul campaniei se încheie între Secretariatul General al Guvernului, în numele şi pe seama statului, şi solicitant, în termen de până la 5 zile lucrătoare de la data publicării raportului prevăzut la alin. (5). Contractul se semnează de către solicitant prin semnătură electronică sau în formă olografă şi este transmis electronic prin aplicaţia web. În cazul contractelor semnate prin semnătură olografă, acestea se transmit de către solicitant Secretariatului General al Guvernului prin curierat.

(7) Modelul contractului de prestări servicii se aprobă prin ordin comun al secretarului general al Guvernului şi al preşedintelui Agenţiei pentru Digitalizarea României.

(8) Secretariatul General al Guvernului efectuează plata serviciilor în tranşe lunare, cu plata în avans pentru prima lună de campanie, în condiţiile prevederilor art. 52 din Legea nr. 500/2002, cu modificările şi completările ulterioare. În situaţia în care, în urma monitorizării de către Agenţia pentru Digitalizarea României, se constată diferenţe faţă de condiţiile de difuzare asumate iniţial de participanţii în campanie, următoarea tranşă lunară se ajustează pentru diferenţă la nivelul serviciilor efectiv prestate şi măsurate.

(9) Creanţele de recuperat rezultate din derularea contractelor de prestări servicii sunt creanţe bugetare a căror recuperare se efectuează de către organele fiscale din subordinea Agenţiei Naţionale de Administrare Fiscală, conform prevederilor Legii nr. 207/2015, cu modificările şi completările ulterioare.

(10) Creanţele de recuperat se stabilesc de către Secretariatul General al Guvernului şi se individualizează într-un înscris care constituie titlu executoriu, ce se transmite organului fiscal competent în vederea recuperării potrivit alin. (9).

(11) Sumele recuperate de organul fiscal potrivit alin. (9) se fac venit la bugetul de stat şi se încasează într-un cont de venituri distinct.

(12) Pentru creanţele de recuperat, debitorii datorează dobânzi şi penalităţi de întârziere potrivit Legii nr. 207/2015, cu modificările şi completările ulterioare, calculate de organul fiscal competent pentru perioada de când s-a efectual plata şi până când s-au recuperat sumele.
	Nemodificat
	Nemodificat
	

	26. 
	Art. 8.- (1) Cererile de participare la campanie, declaraţiile pe propria răspundere şi rapoartele de activitate se verifică de Secretariatul General al Guvernului prin Autoritatea pentru Digitalizarea României înainte de efectuarea plăţii fiecărei tranşe lunare. În cazul în care se constată neîndeplinirea condiţiilor de eligibilitate sau că prestatorul, potrivit enumerării prevăzute la art. 1 alin. (1), a furnizat date nereale privind serviciile prestate, Secretariatul General al Guvernului dispune rezilierea de îndată a contractului, sesizarea organelor competente şi procedează la recuperarea sumelor acordate în avans.

(2) Materialele audiovizuale şi tipărite care vor fi difuzate în cadrul campaniilor de informare publică, precum spoturi audio şi video, bannere online, machete print, machete pentru panotaj, vor fi create şi produse centralizat de o structură de creaţie în care asociaţiile profesionale specifice pot delega membri din mai multe agenţii pe bază de voluntariat şi/sau plătiţi.

(3) Monitorizarea executării campaniilor online, presă scrisă şi amplasarea de mijloace de publicitate în localităţi se realizează de Autoritatea pentru Digitalizarea României prin servicii proprii de monitorizare şi/sau cu sprijinul unui organism independent, standardizat şi transparent, pe baza standardelor agreate şi utilizate în industria media, desemnat de structurile asociative ale industriei media, pe bază de voluntariat şi/sau plătit.

(4) Serviciul de planificare media, raportare şi urmărire media al campaniei pentru radiodifuzori se realizează de Autoritatea pentru Digitalizarea României pe baza serviciilor furnizate de un organism independent, standardizat şi transparent, în baza standardelor agreate şi utilizate în industria media, desemnat de structurile asociative ale industriei media, pe bază de voluntariat şi/sau plătit.

(5) În situaţia în care în urma monitorizărilor prevăzute la alin. (3) se observă că execuţia campaniei de informare publică nu a corespuns pe deplin specificaţiilor din prezenta ordonanţă de urgenţă, se vor aplica următoarele corecţii financiare:

a) suma alocată unei publicaţii va fi diminuată proporţional cu gradul de neafişare al campaniei;

b) suma alocată unui portal web va fi diminuată proporţional cu gradul de neafişare al campaniei;

c) suma alocată mijloacelor de publicitate în localităţi va fi diminuată proporţional cu perioada pentru care panoul nu a fost decorat conform specificaţiilor.

(6) În termen de 15 zile de la împlinirea termenului prevăzut la art. 1 alin. (1), Secretariatul General al Guvernului publică pe pagina de internet un raport asupra desfăşurării campaniei de informare publică.
	Nemodificat
	Nemodificat
	


Anexa nr.2
AMENDAMENTE RESPINSE

În cursul dezbaterii online, Comisia a respins următoarele amendamente:
	Nr.crt.
	Amendamente admise/autor
	Motivarea 1. Argumente pentru susţinere 2. Argumente pentru respingere
	Cameră decizională

	
	1. La articolul 1, alineatul (1), se modifică şi va avea următorul cuprins:

(1) Guvernul difuzează contra cost, în baza unor contracte de prestări servicii încheiate cu serviciile de programe de televiziune şi radiodifuziune, ziare tipărite, reviste, publicaţii periodice, furnizori de servicii media on-line şi furnizori de publicitate prin mijloace de publicitate amplasate în localităţi, înregistrate în România, campanii de informare publică privind măsurile de prevenire şi limitare a răspândirii coronavirusului SARS-CoV-2, precum şi campanii de informare publică privind modul de reluare a activităţilor economice şi sociale după încetarea stării de urgenţă şi, respectiv, a stării de alertă. Durata derulării contractelor de prestări servicii nu poate depăși data de 31 decembrie 2020.

Autori: Erdei-Dolóczki István, deputat UDMR; Márton Árpád, deputat UDMR; Benedek Zacharie, deputat UDMR


	1. 

2. Prin Vot
	Camera Deputaţilor

	
	2. La articolul 1, alineatul (4), se modifică şi va avea următorul cuprins:

(4) Bugetul total alocat campaniilor de informare publică prevăzute la alin. (1) este de maximum 400.000 mii lei, inclusiv TVA, pe toată durata acestora. Sumele se asigură prin bugetul Secretariatului General al Guvernului.

Autori: Erdei-Dolóczki István, deputat UDMR; Márton Árpád, deputat UDMR; Benedek Zacharie, deputat UDMR
	1. 

2. Prin Vot
	Camera Deputaţilor

